Diari Oficial de la Generalitat Valenciana


Sumari del DOGV 2622, del 09-11-1995 (1995/836685)

ORDRE de 23 d'octubre de 1995, de la Conselleria de Cultura, Educació i Ciència, per la qual es dicten normes per a l'elecció d'òrgans unipersonals de govern del Centre Valencià d'Educació d'Adults a Distància de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/10/23/(1)/dof/vci/html**

### Dades del document

Número de DOGV
:   2622

Data del DOGV
:   09-11-1995

Secció del DOGV
:   DISPOSICIONS GENERALS

Número del document
:   1995/836685


Data del document
:   23-10-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 23 d'octubre de 1995, de la Conselleria de Cultura, Educació i Ciència, per la qual es dicten normes per a l'elecció d'òrgans unipersonals de govern del Centre Valencià d'Educació d'Adults a Distància de la Comunitat Valenciana.   
El Decret 80/1989, de 30 de maig, del Consell de la Generalitat Valenciana, que desplega parcialment el títol III de la Llei Orgànica 8/1985, de 3 de juliol, Reguladora del Dret a l'Educació, aprovà el reglament dels òrgans de govern del Centre Valencià d'Educació d'Adults a Distància de la Comunitat Valenciana.  
La disposició final primera d'aquest decret faculta la Conselleria de Cultura, Educació i Ciència perquè dicte, en l'àmbit de les seues competències, les disposicions per al compliment i desplegament d'aquest reglament.  
A punt de concloure el manament provisional dels òrgans unipersonals del centre a què fa referència l'article quart del Decret 80/1989, de 30 de maig, cal fer-ne la convocatòria i establir normes per a l'elecció d'aquests càrrecs segons estableix el decret esmentat.  
Per tot això, i fent ús de les facultats que em confereix l'article 35 de la Llei de 30 de desembre, de Govern Valencià.  
ORDENE  
Primer  
El procediment per a l'elecció dels òrgans unipersonals del Centre Valencià d'Educació d'Adults a Distància de la Comunitat Valenciana serà l'establit en els articles 15 i 16 del Decret 80/1989, de 30 de maig.  
Segon  
L'elecció del director pel Consell Escolar del Centre s'haurà de fer abans del dia 18 de gener de 1996, data en què la mesa electoral prevista en l'article quinze del Decret 80/1989, de 30 de maig, haurà de trametre la candidatura que haja obtingut majoria absoluta a la Direcció General de Centres Docents.  
Tercer  
1. Per tal de poder realitzar els nomenaments dels càrrecs directius, el director electe haurà de proposar al Consell Escolar l'elecció d'aquests càrrecs, si no ho havia fet en el moment de presentació de la candidatura.  
2. Designats pel Consell Escolar els professors que han d'ocupar els càrrecs de l'equip directiu, el director del centre trametrà a la Direcció General de Centres Docents la proposta de nomenament.  
3. Una vegada efectuats els nomenaments per la Direcció General de Centres Docents, es trametran a la Direcció Territorial de Cultura i Educació per tal que la presa de possessió es realitze amb efecte de l'1 de febrer de 1996.  
DISPOSICIONS FINALS  
Primera  
S'autoritza la Direcció General de Centres Docents per a dictar en l'àmbit de la seua competència, les instruccions necessàries per al desplegament i l'aplicació del que preveu aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre, que és definitiva en via administrativa, s'hi podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini dels dos mesos següents al de la publicació, d'acord amb el que disposen els articles 57 i 58 de la Llei de Jurisdicció Contenciosa Administrativa. Amb caràcter previ a la interposició del recurs, s'ha de presentar davant d'aquesta Conselleria la preceptiva comunicació que estableix l'article 110 de la Llei de Règim Jurídic de les Administracions Públiques i del Procediment Administratiu Comú.  
València, 23 d'octubre de 1995  
El conseller de Cultura, Educació i Ciència  
FERNANDO VILLALONGA CAMPOS


Còpia Permalink ELI